กูรูชี้ 10 หุ้นเด็ด! Story SupportSET บ่ายไซด์เวย์ ไร้ปัจจัยใหม่
SET เช้านี้ดัชนีฯสวิงแรง โดยในช่วงเช้าบวก แต่ต่อมาดัชนีฯพลิกเป็นลบ ส่วนหนึ่งมาจากราคาน้ำมันที่กลับมาย่อตัวลงในเช้านี้ และนักลงทุนก็ยังกังวลเศรษฐกิจโลก บ่ายนี้ดัชนีฯคงยังสวิงตัวอยู่ พร้อมจับตาข้อมูลเศรษฐกิจของจีนในสัปดาห์หน้าที่จะมีตัวเลข GDP ของจีนประกาศออกมา พร้อมให้แนวรับ 1,220 แนวต้าน 1,275 จุด
15 ม.ค. 2559

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า ( 15 ม.ค.) เช้าสวิงตัวแรง โดยช่วงเช้าดัชนีสามารถปรับตัวขึ้นได้กว่า 10 จุด แต่กลับมาปิดลบ คาดเป็นแรงขายทำกำไร รวมถึงราคำน้ำมันโลกย่อตัวในช่วงเช้าที่ผ่านมา อีกทั้งตลาดฯยังมีความกังวลเกี่ยวกับเศรษฐกิจโลกอยู่ และเรื่องการก่อการร้ายที่เกิดขึ้นด้วย ซึ่งยังต้องติดตามอย่างใกล้ชิด
นักวิเคราะห์คาดช่วงบ่าย ดัชนีฯคงยังสวิงตัวอยู่ โดยนักลงทุนเฝ้าจับตาข้อมูลเศรษฐกิจของจีนในสัปดาห์หน้า ซึ่งจะมีตัวเลข GDP ของจีนประกาศออกมา ทำให้มีลุ้นกันได้อีกรอบ พร้อมให้แนวรับ 1,220 จุด ส่วนแนวต้าน 1,275 จุด หุ้นที่แนะนำบ่ายนี้ KTB-KBANK-QH-SIRI-BH-CHG-KCE-SVI-AAV และ EPG
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึง ตลาดหุ้นไทยเช้านี้ดัชนีฯสวิงตัวค่อนข้างมาก โดยในช่วงเช้าดัชนีฯปรับตัวขึ้นไป 10 กว่าจุด จาก Sentiment จากตลาดสหรัฐฯที่ดี ในเรื่องผลประกอบการของบริษัทในสหรัฐฯที่ออกมาดี
และราคาน้ำมันก็ปรับตัวขึ้นด้วยเมื่อวานนี้ แต่มาเช้านี้ราคาน้ำมันก็ย่อตัวลง อาจเป็นส่วนหนึ่งที่ทำให้ดัชนีฯกลับมาอยู่ในแดนลบ อีกทั้งตลาดฯยังมีความกังวลเกี่ยวกับเศรษฐกิจโลกอยู่ และเรื่องการก่อการร้ายที่เกิดขึ้นด้วย ซึ่งยังต้องติดตามอย่างใกล้ชิด อย่างไรก็ดีมองดัชนีมีโอกาสย่อตัว แต่ไม่ควรหลุดแนว 1,250 จุด ถ้าไม่หลุดยังมีลุ้นเด้งขึ้นไปได้ และมีโอกาสที่จะทดสอบแนว 1,280 จุด ได้อีกครั้ง
แนวโน้มการลงทุนบ่ายนี้ คาดดัชนีฯคงยังสวิงตัวอยู่ โดยนักลงทุนเฝ้าจับตาข้อมูลเศรษฐกิจของจีนในสัปดาห์หน้า ซึ่งจะมีตัวเลข GDP ของจีนประกาศออกมา ทำให้มีลุ้นกันได้อีกรอบ พร้อมให้แนวรับ 1,220 จุด ส่วนแนวต้าน 1,275 จุด
 
บล.ธนชาต ระบุในบทวิเคราะห์ ( 15 ม.ค.) ว่า แรงขายหุ้น large cap กดดันให้ SET ปิดลดลงเล็กน้อยหลังจากที่เปิดบวกในช่วงเช้า อย่างไรก็ตาม การที่ SET ไม่หลุด 1,252 จุด ลงมา แสดงว่าการรีบาวด์ยังไม่จบ และการปรับลงเป็นการปรับฐานในรอบการรีบาวด์ขึ้นอยู่
นอกจากนี้ ด้วยระดับของ SET ในปัจจุบัน มี upside จากราคาเป้าหมายนักวิเคราะห์ 23.5% มากกว่าระดับปกติมาก ขณะที่เดือน ก.พ.-เม.ย. ผลตอบแทน SET ก็มักจะเป็นบวก
ขณะที่ แนะนำ “Selective” หุ้นรายตัว ต่อไป
1. เน้นหุ้นที่มีโอกาสให้ผลตอบแทนเป็นบวกเดือน ก.พ.-เม.ย. เช่น KTB-KBANK-QH-SIRI-BH และ CHG
2. กลุ่มหุ้นที่ได้รับผลดีจากบาทอ่อน KCE-SVI
3. กลุ่มหุ้นที่ได้ผลดีจากน้ำมันลง อย่าง AAV-EPG
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
PTT มูลค่าการซื้อขาย 1,607.27 ล้านบาท ปิดที่ 211.00 บาท ลดลง 8.00 บาท
KBANK มูลค่าการซื้อขาย 1,086.05 ล้านบาท ปิดที่ 155.50 บาท ลดลง 4.00 บาท
ADVANC มูลค่าการซื้อขาย 934.59 ล้านบาท ปิดที่ 144.00 บาท ลดลง 0.50 บาท
SCC มูลค่าการซื้อขาย 639.53 ล้านบาท ปิดที่ 416.00 บาท เพิ่มขึ้น 2.00 บาท
AOT มูลค่าการซื้อขาย 583.62 ล้านบาท ปิดที่ 352.00 บาท เพิ่มขึ้น 8.00 บาท
 
ที่มา: สำนักข่าวอินโฟเควสท์